การตั้งแผงกั้นซีเมนต์ตรงกลางถนนปากซอยพหลโยธิน 24
ตามที่ได้แจ้งถึงการกั้นแผงดังกล่าวไปแล้ว และได้รับการแจ้งในระบบว่าหน่วยงานที่รับผิดชอบได้ดำเนินการแก้ไข ผลการแก้ไขคือ การคงไว้ของแผงกั้นดังเดิม
ขอเรียนให้ทราบดังนี้
1. ก่อนหน้าที่จะมีการทำรถไฟ BTS  ผ่านเส้นดังกล่าว เดิมบริเวณหน้าปากซอยไม่มีแพงกั้น แต่ในช่วงการดำเนินการทำทางรถไฟ  BTS มีการนำมากั้นเพื่อการจัดการจราจรเมื่อแล้วเสร็จทางหน่วยงานที่รับผิดชอบอาจพิจารณาแล้วว่าควรตั้งอยู่ หรือ ไม่มีผู้รับผิดชอบในการเอาออกไป จึงยังคงอยู่ที่เดิมเรื่อยมา 
2. การตั้งแผงกั้นอยู่บนทางม้าลาย ซึ่งเดิมเด็กนักเรียนและผู้ปกครองของโรงเรียนสตรีวรนาถใช้ในการเดิมข้าม แต่ปัจจุบันนำแผงกั้นมาวางไว้ ทำให้การเดินต้องเดินอ้อมด้านหน้า (อยู่บนถนนใหญ่) หรือด้านท้ายเมื่อเดินไปถึงบริเวณกลางถนน อันจะนำมาให้เกิดอันตรายต่อเด็กนักเรียน
3. สัญญาณจราจรที่เปลี่ยนไปมาทำให้ผู้สัญจรไปมาเกิดความไม่แน่ใจว่าควรปฏิบัติอย่างไร เช่น  1) ออกจากซอยพหลโยธิน 24 ห้ามเลี้ยวขวาหรือไม่ ให้เลี้ยวซ้ายอย่างเดียว แต่ปัจจุบันยังคงมีการฝ่าฝืนอยู่เป็นประจำ 2) การมาจากเซ็นทรัลลาดพร้าวถึงปากซอยพหลโยธิน 24  มีป้ายให้ U turn ถึง 4 ป้าย ซึ่งมีพื้นหลังแตกต่างกัน เมื่อมีอันใหม่ที่เหมาะสมก็ไม่เอาอันเก่าออก (ไม่ทราบหน้าที่ของใคร แต่อยู่ใกล้สถานีตำรวจ และกองปราบ ซึ่งคิดว่าน่าจะมีตำรวจสักคนหนึ่งเห็น) นอกจากนี้การขับรถจากถนนดังกล่าวยังคงมีการเลี้ยวขวาเพื่อเข้าซอยพหลโยธิน 24 (ซึ่งเคยมีป้ายห้ามเลี้ยวในบางช่วง แต่ปัจจุบันไม่มี) จึงไม่แน่ใจว่าอนุญาตให้หรือไม่ และจากปากซอยทางเข้าที่ไม่ตรงกับทางเลี้ยวพอดี เยื้องกันอยู่ ดังนั้นถ้าจะเลี้ยวจะไปเบียดกับรถอีกฝั่งที่จะ U turn
4. เมื่อวันที่ 13 กค 65 พบอุบัติเหตุตามภาพ คาดว่าเป็นรถที่เลี้ยวข้ามถนนเพื่อจะเข้าซอยพหลโยธิน 24 ชนกับรถที่มาทางตรง
5. ถนนบริเวณปากซอยเป็นถนนที่ไม่กว้างมีเพียง 2 เลน เพื่อเข้าและออก จึงไม่แน่ใจว่าทำไมตัดสินใจเอาแผงกั้นมากินพื้นที่ถนนอีก ประกอบกับปากซอยก็มีวินรถมอเตอร์ไซค์ และมีรถมอเตอร์ไซค์ชอบแทรกออกทั้งทางด้านซ้ายและขวา จึงทำให้ถนนแคบไปอีก
ขอเรียนให้พิจารณาแก้ไขปรับปรุงให้อยู่ในเกณฑ์มาตรฐานและสมควร ที่สำคัญอย่างยิ่งทางม้าลายของเด็กนักเรียนหายไป